CELEX: 31986D0302
Language: el
Date: 1986-06-10 00:00:00
Title: 86/302/ΕΟΚ: Απόφαση της Επιτροπής της 10ης Ιουνίου 1986 για δεύτερη τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες

Avis juridique important

|

31986D0302

86/302/ΕΟΚ: Απόφαση της Επιτροπής της 10ης Ιουνίου 1986 για δεύτερη τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  

Επίσημη Εφημερίδα αριθ. L 189 της 11/07/1986 σ. 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1986  για δεύτερη τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  (86/302/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από τον κανονσιμό (ΕΟΚ) αριθ. 3768/85 (2), και ιδίως τα άρθρα 9, 9α και 9β,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 8, 8α και 8β,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 7, 7α και 7β,  Εκτιμώντας:  ότι διαπιστώθηκε στις Κάτω Χώρες εστία αφρικανικής πανώλης των χοίρων·  ότι οι αρχές των Κάτω Χωρών απαγόρευσαν αμέσως την αποστολή προς τα άλλα κράτη μέλη, ζώντων χοίρων, νωπών χοιρείων κρεάτων και προϊόντων με βάση το χοίρειο κρέας που προέρχονται από μια ευρεία γεωγραφική ζώνη που καθορίζεται γύρω από τις εστίες της ασθένειας·  ότι επιπλέον, οι αρχές των Κάτω Χωρών απαγόρευσαν στην προαναφερθείσα ζώνη κάθε σφαγή χοίρων, κάθε διακίνηση χοίρων και κάθε αποστολή χοιρείων κρεάτων και προϊόντων με βάση το χοίρειο κρέας προς τα άλλα μέρη του εδάφους των Κάτω Χωρών· ότι οι αρχές των Κάτω Χωρών έχουν εξαλείψει όλους τους χοίρους από τα προσβεβλημένα κοπάδια ή από τα ύποπτα να προσβληθούν από την ασθένεια·  ότι ο χαρακτήρας της επιζωοτίας αυτής αποτελεί κίνδυνο για το ζωικό κεφάλαιο των άλλων κρατών μελών λόγω των συναλλαγών νωπών κρεάτων, νωπών χοιρείων κρεάτων και προϊόντων με βάση το χοίρειο κρέας·  ότι τα ενεργητικά μέτρα που εγκρίθηκαν από τις αρχές των Κάτω Χωρών θεωρούνται ως ικανοποιητικά·  ότι εφεξής πληρούνται οι αναγκαίοι όροι για μια περιφερειοποίηση των περιοριστικών μέτρων· ότι η Επιτροπή ενέκρινε για το σκοπό αυτό την τροποποίηση της απόφασης 86/139/ΕΟΚ (5), όπως τροποποιήθηκε από την απόφαση 86/150/ΕΟΚ (6).  ότι δεν διαπιστώθηκε καμία εστία αφρικανικής πανώλης των χοίρων στο έδαφος των Κάτω Χωρών· ότι για να εξακολουθήσει να υφίσταται αυτή η ευνοϊκή κατάσταση όσον αφορά την ασθένεια, κατά τη διάρκεια μιας ικανοποιητικής περιόδου, είναι σκόπιμο να προβλεφθεί άρση των περιοριστικών μέτρων για το τμήμα του εδάφους που είναι λιγότερο εκτεθειμένο στους κινδύνους μόλυνσης ·  ότι η άρση αυτή βασίζεται στις υποχρεώσεις των ολλανδικών αρχών, σχετικά με τα περιοριστικά μέτρα που θα εφαρμόσουν στα πλαίσια της ανάληψης νέας σφαγής χοίρων, τόσο στη ζώνη από την οποία απαγορεύονται πλήρως οι συναλλαγές όσον και σ' εκείνη που είναι επιδεκτική να επωφεληθεί των μέτρων ελαφρύνσεως·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/139/ΕΟΚ τροποποιείται ως εξής:  1. Στο άρθρο 1, η παράγραφος 1 αντικαθίσταται από την ακόλουθη:  «1. Οι Κάτω Χώρες δεν αποστέλλουν προς τα άλλα κράτη μέλη ζωντανά χοιροειδή που προέρχονται από τμήμα της επικράτειας που ευρίσκεται μέσα σε ακτίνα 3 χιλιομέτρων από οιαδήποτε εστία αφρικανικής πανώλης των χοίρων, η οποία διαπιστώθηκε μετά την 1η Μαρτίου 1986.»  2. Στο άρθρο 1 παράγραφος 2, η ημερομηνία «24η Απριλίου 1986» αντικαθίσταται από την ημερομηνία «10 Ιουνίου 1986».  3. Στο άρθρο 2, παράγραφος 2, η ημερομηνία «24η Απριλίου 1986 » αντικαθίσταται από την ημερομηνία «10 Ιουνίου 1986».  4. Στο άρθρο 2, η παράγραφος 3 αντικαθίσταται από την ακόλουθη:  3. Ωστόσο, προϋποθέτοντας ότι δεν υφίσταται καμία νέα εστία αφρικανικής πανώλης των χοίρων στις Κάτω Χώρες, οι απαγορεύσεις που αναφέρονται στην παράγραφο 1, δεν εφαρμόζονται:  - στο κρέας που λαμβάνεται από τις 28 Απριλίου 1986 στο τμήμα του εδάφους των Κάτω Χωρών που καθορίζεται στο παράρτημα, κεφάλαιο 3·  - στο κρέας που λαμβάνεται από τις 3 Ιουνίου 1986 στο τμήμα του εδάφους των Κάτω Χωρών που καθορίζεται στο παράρτημα, κεφάλαιο 3.»  5. Στο άρθρο 3, παράγραφος 3, η ημερομηνία «24η Απριλίου 1986 » αντικαθίσταται από την ημερομηνία «10 Ιουνίου 1986».  6. Στο άρθρο 3, η παράγραφος 4 αντικαθίσταται από την ακόλουθη:  «4. Προϋποθέτοντας ότι δεν υφίσταται καμία νέα εστία αφρικανικής πανώλης των χοίρων στις Κάτω Χώρες, η απαγόρευση που αναφέρεται στην παράγραφο 1 δεν εφαρμόζεται:  α) Από τις 28 Απριλίου 1986, στα προϊόντα με βάση το κρέας που προέρχεται από το τμήμα του εδάφους των Κάτω Χωρών που καθορίζεται στο παράρτημα, κεφάλαιο 2 και τα οποία παρασκευάζονται πριν από τις 14 Φεβρουαρίου 1986 ή μετά τις 28 Απριλίου 1986 με κρέας που ανταποκρίνεται στους ακόλουθους όρους:  - κρέας που αναφέρεται στο άρθρο 2 παράγραφος 3, πρώτη περίπτωση,  - κρέας που ελήφθη πριν από τις 14 Φεβρουαρίου 1986 στο τμήμα του εδάφους των Κάτω Χωρών που καθορίζεται στο παράρτημα, κεφάλαιο 2,  - κρέας που δεν έχει αποτελέσει αντικείμενο περιοριστικών μέτρων στις ενδοκοινοτικές συναλλαγές λόγω της αφρικανικής πανώλης των χοίρων·  β) από τις 3 Ιουνίου 1986, στα προϊόντα με βάση το κρέας που προέρχεται από το τμήμα του εδάφους των Κάτω Χωρών που καθορίζεται στο παράρτημα, κεφάλαιο 3 και τα οποία παρασκευάζονται πριν από τις 14 Φεβρουαρίου 1986 ή μετά τις 3 Ιουνίου 1986 με κρέας που ανταποκρίνεται στους ακόλουθους όρους:  - κρέας που αναφέρεται στο άρθρο 2 παράγραφος 3,  - κρέας που ελήφθη πριν από τις 14 Φεβρουαρίου 1986 στο τμήμα του εδάφους των Κάτω Χωρών που καθορίζεται στο παράρτημα, κεφάλαια 2 και 3,  - κρέας που δεν έχει αποτελέσει το αντικείμενο περιορισμών στις ενδοκοινοτικές συναλλαγές λόγω αφρικανικής πανώλης των χοίρων.»  7. Στο παράρτημα προστίθεται το ακόλουθο κεφάλαιο 3:  Κεφάλαιο 3  Το μέρος του εδάφους των Κάτω Χωρών που καθορίζεται:  - προς Βορρά από τις πόλεις Katwijk aan Zee, Leiden, Rijpwetering και Leimuiden,  - προς Ανατολάς από το κανάλι του Teraar μέχρι το Alpen a/d Rijn, από το κανάλι του Gouwe μέχρι το Gouda και από τον ποταμό Hollandsche Ijssel μέχρι το Capelle a/d Ijssel,  - προς Νότο από τις πόλεις Rotterdam, 's Grevenzande και Hoek van Holland,  - προς Δυσμάς από τη Βόρειο Θάλλασα,  εκτός από το τμήμα της επικράτειας που ευρίσκεται μέσα σε ακτίνα 3 χιλιομέτρων από οιαδήποτε εστία αφρικανικής πανώλης των χοίρων η οποία διαπιστώθηκε μετά την 1η Μαρτίου 1986.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 10 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 108 της 25. 4. 1986, σ. 57.  (6) ΕΕ αριθ. L 112 της 29. 4. 1986, σ. 51.